image002

**R E P U B L I K A H R V A T S K A**

**Splitsko-dalmatinska županija**

**GRAD SPLIT**

**Upravni odjel za financije**

KLASA: 400-08/18-02/02

URBROJ: 2181/01-04-01/17

Split, 22.listopada 2018.

**GRADONAČELNIKU**

- O V D J E -

|  |  |
| --- | --- |
| **PREDMET:** | Nacrt prijedloga Odluke o izmjeni Odluke o izvršavanju Proračuna Grada Splita za 2018.godinu |
| **PRAVNI TEMELJ:** | Na temelju članka 14. Zakona o proračunu („Narodne novine“ broj 87/08, 136/12 i 15/15) i članka 36. Statuta Grada Splita („Službeni glasnik Grada Splita“ broj 17/09, 11/10, 18/13, 39/13, 46/13- pročišćeni tekst i 11/18) |
| **STRUČNA OBRADA:** | Upravni odjel za financije |
| **NADLEŽNOST:** | Gradsko vijeće |
|  |  |

**IZRAĐIVAČ AKTA: PROČELNIK:**

**Dragan Brtan dipl.oec Dragan Brtan dipl.oec**

Na temelju članka 14. Zakona o proračunu (“Narodne novine”, broj 87/08, 136/12 i 15/15) i članka 36. Statuta Grada Splita (“Službeni glasnik Grada Splita”, broj 17/09, 11/10, 18/13, 39/13, 46/13- pročišćeni tekst i 11/18) Gradsko vijeće Grada Splita na \_\_\_\_ sjednici, održanoj \_\_\_\_\_\_\_\_\_\_\_\_\_ 2018. godine, donosi

**O D L U K U**

**O IZMJENI I DOPUNI DOPUNI ODLUKE O IZVRŠAVANJU PRORAČUNA GRADA SPLITA**

**ZA 2018. GODINU**

**Članak 1.**

U Odluci o izvršavanju proračuna Grada Splita za 2018. godinu („Službeni Glasnik Grada Splita“ broj 54/17) u članku 5. stavak 5. mijenja se i glasi:

„Izmjenama i dopunama Proračuna Grada Splita za 2018. godinu sredstva tekućih i kapitalnih pomoći iz proračuna planirana su kako slijedi:

* Sredstva MZOS za OŠ Pujanke, Kamen-Šine i Mejaši ...……5.250.000 kn
* Sredstva Ministarstva kulture za Koncertnu dvoranu …..….…1.500.000 kn
* Sredstva Ministarstva kulture za SGJ ……………………......….120.000 kn
* Sredstva SDŽ za ogrjev………………………………………….1.150.000 kn
* Sredstva SDŽ za Žnjan………..…………………………………2.000.000 kn
* Sredstva Ministarstva kulture za Etnografski muzej…………….100.000 kn
* Sredstva Fonda za zaštitu okoliša……………………….....…29.780.000 kn
* Županijska uprava za ceste za održavanje dijela cesta …......5.400.000 kn
* Lučka uprava za sezonski rad jedinice prometne mladeži …….300.000 kn
* Sredstva SDŽ za izradu prostorno-planske dokum. za Žnjan….250.000 kn

**Članak 2.**

Članak 9. stavak 3. mijenja se i glasi: „Korisnici mogu preuzimati obveze po ugovorima koji zahtijevaju plaćanje u sljedećim godinama, neovisno o izvoru financiranja, po odobrenju Gradonačelnika temeljem prethodnog prijedloga pročelnika nadležnog upravnog tijela i suglasnosti pročelnika upravnog odjela nadležnog za financije“.

**Članak 3.**

Članak 18. dodaje se stavak 2.: „Osiguravaju se sredstva u Proračunu za 2018. godinu prema članku 44. Kolektivnog ugovora za zaposlene u Gradskoj upravi Grada Splita, za službenike i namještenike u gradskim upravnim tijelima“.

**Članak 4.**

Članak 27. stavak 2. mijenja se i glasi: „Tekuće otplate glavnice primljenih kredita, iskazane u Računu financiranja Proračuna za 2018. godinu imaju prednost pred svim ostalim rashodima i izdacima.

**Članak 5.**

Ova odluka stupa na snagu prvog dana nakon dana objave u „Službenom Glasniku Grada Splita“.

**Predsjednik Gradskog vijeća:**

Igor Stanišić

**OBRAZLOŽENJE**

Kako su Odlukom o izvršenju Proračuna za 2018. godinu člankom 5. taksativno navedeni iznosi kapitalnih i tekućih pomoći za pojedine projekte i aktivnosti, to je i ove iznose trebalo uskladiti sa iznosima u Izmjenama i dopuna Proračuna za 2018. godinu.

Izmjenama i dopunama Odluke regulirano je i ispunjenje obveza prema djelatnicima temeljem Kolektivnog ugovora koji je zaključen sa Sindikatom državnih i lokalnih službenika i namještenika Republike Hrvatske od dana 13. srpnja 2018. godine.